-----------------------------------------------------------------------
  9. การควบคุมภายใน

  -----------------------------------------------------------------------

  บริษัทฯ ได้ให้ความสำคัญต่อการควบคุมภายในอย่างต่อเนื่อง
  โดยคณะกรรมการบริษัทได้มอบหมายให้คณะกรรมการตรวจสอบสอบทานการประเมินระบบการควบคุมภายในและติดตามประเมินผลอย่างสม่ำเสมอ
  โดยมุ่งเน้นให้ระบบการควบคุมภายในมีความเพียงพอและเหมาะสมกับความเสี่ยง
  เพื่อให้การดำเนินงานมีประสิทธิผลและมีประสิทธิภาพ รวมทั้งการใช้ทรัพยากร
  การดูแลรักษาทรัพย์สิน การป้องกันหรือลดความผิดพลาดและความเสียหายของบริษัทฯ สำหรับปี
  2555 คณะกรรมการบริษัทมีการประชุมรวม 14 ครั้ง
  โดยมีคณะกรรมการตรวจสอบเข้าร่วมประชุมด้วยทุกครั้ง
  เพื่อให้ความเห็นเกี่ยวกับความเพียงพอและความเหมาะสมของระบบการควบคุมภายใน
  ซึ่งคณะกรรมการตรวจสอบได้ชี้แจงต่อคณะกรรมการบริษัทรับทราบ เมื่อวันที่ 18 มกราคม 2555
  ในปี 2555 มีการประชุมคณะกรรมการตรวจสอบรวม 9 ครั้ง เป็นการประชุมร่วมกับผู้บริหาร
  ผู้สอบบัญชี และสำนักงานตรวจสอบภายใน คณะกรรมการตรวจสอบได้ปฏิบัติหน้าที่ตามกฎหมาย
  และตามขอบเขตที่คณะกรรมการบริษัทมอบหมาย
  ตามข้อบังคับว่าด้วยกฎบัตรคณะกรรมการตรวจสอบที่สำคัญ (Audit Committee Charter)
  ได้แก่ การสอบทานรายงานทางการเงิน การกำกับดูแลระบบการบริหารความเสี่ยง
  การเสนอแต่งตั้งผู้สอบบัญชี การกำกับดูแลงานตรวจสอบภายใน
  โดยการสอบทานแผนการตรวจสอบตามความเสี่ยงสำคัญ (Risk Based Audit)
  ระบบบัญชีและรายงานทางการเงินมีความถูกต้องเชื่อถือได้ รวมทั้งการปฏิบัติตามกฎหมาย
  ระเบียบ ข้อบังคับที่เกี่ยวข้องกับการดำเนินธุรกิจของบริษัทฯ

  คณะกรรมการบริษัทฯ มีความเห็นต่อระบบการควบคุมภายในเช่นเดียวกับคณะกรรมการตรวจสอบ
  สรุปสาระสำคัญ ดังนี้

1.  องค์กรและสภาพแวดล้อม

  บริษัทฯ ส่งเสริมและสนับสนุนให้เกิดสภาพแวดล้อมของการควบคุมภายในที่ดี
  คณะกรรมการบริษัทกำกับดูแลกิจการ
  โดยฝ่ายบริหารของทุกหน่วยงานกำหนดเป้าหมายธุรกิจและแผนงานประจำปีที่ชัดเจน วัดผลได้
  มีการพัฒนากระบวนการกำหนดเป้าหมายทางธุรกิจและวางแผนกลยุทธ์อย่างมียุทธศาสตร์ทันต่อสถานการณ์และเหมาะสมต่อสภาพธุรกิจที่เปลี่ยนแปลงอย่างรวดเร็ว
  ทั้งนี้ โครงสร้างองค์กรของบริษัทฯ มีสายการบังคับบัญชา มีการกำหนดอำนาจการอนุมัติ
  ตลอดจนหน้าที่อย่างชัดเจนตามแต่ละลำดับขั้น ทำให้การปฏิบัติงานมีความคล่องตัว
  เหมาะสมสอดคล้องกับสภาพธุรกิจ มีการกำหนดตัวชี้วัด (Key Performance Indicators:
  KPIs) เพื่อเป็นแนวทางในการปฏิบัติงานและติดตามผลเปรียบเทียบกับเป้าหมาย
  พร้อมทั้งปรับปรุงนโยบายและระเบียบวิธีปฏิบัติงานสำคัญด้านการเงินและการบัญชี
  การจัดซื้อจัดจ้าง การดูแลบริหารทรัพย์สิน การบริหารทั่วไป โดยบริษัทฯ
  มุ่งเน้นการสรรหาและบริหารทรัพยากรบุคคลอย่างมีมาตรฐาน เหมาะสมกับวัฒนธรรมองค์กร
  รวมทั้งพิจารณาการให้ผลตอบแทนแก่พนักงานว่าเป็นไปอย่างสมเหตุสมผล บริษัทฯ
  ให้ความสำคัญในความซื่อสัตย์ จริยธรรม และความรับผิดชอบต่อผู้มีส่วนได้เสีย
  โดยสื่อสารคู่มือด้านจริยธรรมของบริษัทฯ (Code of Conduct) ให้ทุกคนนำไปปฏิบัติ ในปี
  2555 บริษัทฯ เป็นส่วนหนึ่งที่เข้าร่วมการประกาศเจตนารมณ์ในการต่อต้านคอรัปชั่น (Anti
  Corruption)

  2. การบริหารความเสี่ยง

  บริษัทฯ ให้ความสำคัญกับการดำเนินการตามนโยบายและกระบวนการบริหารความเสี่ยง
  โดยฝ่ายบริหารและ ทุกหน่วยงานติดตามการประเมินปัจจัยความเสี่ยง ผลกระทบ โอกาสเกิด
  และแผนการบริหารความเสี่ยงให้สอดคล้องกับ ความเสี่ยงที่เปลี่ยนแปลงทั้งภายในและภายนอก
  มีการกำหนดขอบเขตความเสี่ยงที่ยอมรับได้ของบริษัทฯ (Risk Appetite) อย่างชัดเจน
  มีตัวชี้วัดความเสี่ยงสำคัญ (Key Risk Indicator : KRI)
  เพื่อเป็นแนวทางในการบริหารธุรกิจ
  มีการผสานระบบการบริหารความเสี่ยงกับกระบวนการวางแผนกลยุทธ์ขององค์กร
  มีการประเมินผลกระทบที่อาจจะเกิดจากความเสี่ยงตามมูลค่าขององค์กร (Risk Based VBM)
  มีหน่วยงานบริหารความเสี่ยงทำหน้าที่ติดตามความคืบหน้าของแผนปฏิบัติการในการควบคุมความเสี่ยงอย่างต่อเนื่อง
  โดยรายงานความคืบหน้าการบริหารความเสี่ยงเสนอต่อคณะกรรมการ บริหารความเสี่ยง (Risk
  Management Committee: RMC) ผ่านการสอบทานของคณะกรรมการตรวจสอบ
  และรายงานต่อคณะกรรมการบริษัททุกไตรมาส ในปี 2555
  มีการปรับปรุงคู่มือการบริหารความเสี่ยงขององค์กรให้สอดคล้องกับการบริหารความเสี่ยงที่ครอบคลุมบริษัทย่อยในต่างประเทศและการลงทุนที่สำคัญ
  ให้มีความเชื่อมโยงและเป็นมาตรฐานเดียวกันทั้งองค์กร รวมทั้งให้ความรู้ ความเข้าใจ
  ในการนำนโยบายและกระบวนการบริหารความเสี่ยงของบริษัทฯ ไปปฏิบัติอย่างมีประสิทธิภาพ

  3. กิจกรรมการควบคุม

  คณะกรรมการบริษัท ได้แต่งตั้งคณะกรรมการย่อย 3 คณะ ประกอบด้วยคณะกรรมการตรวจสอบ
  คณะกรรมการบรรษัทภิบาลและสรรหา และคณะกรรมการกำหนดค่าตอบแทน
  คณะกรรมการทุกคณะได้ปฏิบัติงานภายใต้ขอบเขต
  หน้าที่และความรับผิดชอบที่ได้รับมอบหมายอย่างเหมาะสม มีการใช้ดัชนีวัดผลการปฏิบัติงาน
  (KPI) ซึ่งช่วยในการวางแผนและติดตามการปฏิบัติงานของผู้บริหารและพนักงานทุกระดับ
  มีการเปรียบเทียบผลการดำเนินงานจริงว่าสามารถบรรลุตามเป้าหมายที่กำหนด บริษัทฯ
  มีการปรับโครงสร้างองค์กรควบคู่ไปกับการปรับปรุงระเบียบปฏิบัติเกี่ยวกับอำนาจอนุมัติและดำเนินการ
  (Delegation of Authority : DOA) อย่างเป็นลายลักษณ์อักษร
  ให้มีการกระจายอำนาจการบริหารและอนุมัติจากผู้บริหารระดับสูงไปตามแต่ละลำดับขั้น
  สามารถตอบสนองต่อการขยายงานและการเติบโตของบริษัทฯ และเพื่อตรวจสอบซึ่งกันและกัน
  บริษัทฯ มีการกำหนดนโยบายและการปรับปรุงคู่มือขั้นตอนการปฏิบัติงานสำคัญๆ
  ให้เป็นไปตามมาตรฐานในระดับสากล มีการดูแลป้องกันทรัพย์สินของบริษัทฯ
  มีการติดตามธุรกรรมที่มีผลผูกพันบริษัทฯ ระยะยาวให้ปฏิบัติตามเงื่อนไขที่ตกลงไว้
  มีมาตรการป้องกันไม่ให้นำโอกาสหรือประโยชน์ของบริษัทฯ ไปใช้เพื่อประโยชน์ส่วนตน
  มีการติดตามดูแลให้มีการปฏิบัติตามกฎหมายและข้อบังคับที่เกี่ยวข้อง
  และส่งเสริมการบริหารจัดการองค์กรภายใต้ระบบการควบคุมภายในที่เพียงพอและเหมาะสม
  รวมทั้งให้ความรู้เกี่ยวกับการนำการประเมินการควบคุมภายในด้วยตนเอง (Control Self
  Assessment: CSA) มาประยุกต์ใช้ในกระบวนการทำงานในองค์กร
  ซึ่งสามารถกระตุ้นให้หน่วยงานต่างๆ
  ให้ความสำคัญในการวางระบบการควบคุมภายในที่เหมาะสมกับระดับความเสี่ยงและสอดคล้องกับการดำเนินธุรกิจ
  บริษัทฯ กำหนดให้มีกลไก ติดตามการดำเนินการตามมติของกรรมการบริษัท (Board
  Resolution Monitoring) เพื่อกำกับดูแลให้มีการปฎิบัติตามมติคณะกรรมการ
  โดยมีการหางาน ประธานเจ้าหน้าที่บริหาร ปีละครั้ง

  4. ระบบสารสนเทศและการสื่อสารข้อมูล

  บริษัทฯ ให้ความสำคัญต่อระบบสารสนเทศและการสื่อสารข้อมูลทั้งจากภายในและภายนอก
  ซึ่งถือเป็นเครื่องมือสำคัญในการดำเนินธุรกิจของบริษัทฯ ที่ขยายการลงทุนไปในประเทศต่างๆ
  เกี่ยวกับการผลการปฏิบัติงาน และรายงานทางการเงิน
  เพื่อให้การตัดสินใจของคณะกรรมการและฝ่ายบริหารของบริษัทฯ อยู่บนพื้นฐานของข้อมูลที่เพียงพอ
  ถูกต้อง เชื่อถือได้ และเพิ่มศักยภาพในการแข่งขัน ในปี 2555 บริษัทฯ
  ได้นำระบบเทคโนโลยีสารสนเทศที่ทันสมัย มีประสิทธิภาพสูง
  มีมาตรฐานด้านความปลอดภัยมาใช้ในการบริหารงานและการสื่อสารภายในองค์กร ได้แก่
  การออกแบบและพัฒนาระบบการรายงานเพื่อการบริหารด้วยมาตรฐานเดียวกันทั้งองค์กร
  มีการนำโปรแกรมจำลองสถานการณ์ (Conditional Forecasting) ได้แก่ Shipment
  Demand Pull (SDP) ที่ช่วยในการบริหารจัดการห่วงโซ่อุปทาน
  เพื่อให้เห็นทางเลือกในการแก้ปัญหาและผลกระทบที่จะเกิดขึ้นจากทางเลือกเหล่านั้นได้ล่วงหน้า
  ทำให้ผู้บริหารสามารถเลือกวิธีการที่เหมาะสมที่สุดในแต่ละสถานการณ์มาบริหารความเสี่ยงและสนับสนุนการตัดสินใจทางธุรกิจ

  5. ระบบการติดตาม

  บริษัทฯ มีระบบการติดตามการดำเนินงานในระดับบริหารและในระดับปฏิบัติงาน
  โดยคณะกรรมการและฝ่ายบริหารได้เปรียบเทียบผลการดำเนินงานว่าเป็นไปตามเป้าหมายที่กำหนด
  และมีการกำหนดแนวทางที่ชัดเจนในกรณีที่ไม่เป็นไปตามเป้าหมาย
  คณะกรรมการย่อยทั้งสามคณะได้ติดตามดูแลและนำเสนอรายงานต่อคณะกรรมการบริษัท
  กรณีมีประเด็นสำคัญที่อาจมีผลกระทบต่อองค์กร
  ประธานเจ้าหน้าที่บริหารและฝ่ายบริหารจะติดตามผลการปฏิบัติงานและแนวทางแก้ไขจากหน่วยงานที่เกี่ยวข้องทุกเดือน
  ในส่วนของสำนักงานตรวจสอบภายในได้กำหนดแผนการตรวจสอบที่ทำให้เกิดการถ่วงดุลและโปร่งใสที่ครอบคลุมกระบวนการบริหารและการปฏิบัติงานที่สำคัญ
  รวมทั้งทำหน้าที่ประเมินผลความเพียงพอและการปฏิบัติตามระบบการควบคุมภายในที่ฝ่ายบริหารกำหนดไว้ให้บรรลุซึ่งประสิทธิผลและประสิทธิภาพ
  พร้อมรายงานผลการตรวจสอบและการติดตามต่อคณะกรรมการบริษัท คณะกรรมการตรวจสอบ
  ประธานเจ้าหน้าที่บริหาร และฝ่ายบริหารอย่างสม่ำเสมอ